Maksuvälineet

''Tieto rahan käytöstä löytyy artikkeleiden Osta-osioista. Tässä artikkelissa on yleistä tietoa maksuvälineistä''.

Maksukortit
Maksukortteja voi käyttää rahojen nostamiseen pankkiautomaateista sekä maksamiseen kaupoissa, ravintoloissa ja hotelleissa jossa niitä hyväksytään.

Maksukorttien välisiä eroja
Pankkikortti on kytketty suoraan pankkitilille ja rahat siirtyvät tililtäsi kun kauppias lähettää korttimaksut eteenpäin pankkiinsa. Luottokorttia käyttäessä luottofirma maksaa ostoksesi ja ajanjakson lopussa lähettää sinulle laskun.

Pankkikortteja ovat kotimaisten pankkien myöntämät siruttomat maksukortit. Useimmat pankit ovat myöntäneet myös sirullisia yhdistelmäkortteja, joissa on pankkikortti ja luottokortti samalla kortilla. Suomalaiset pankkikortit ovat poistumassa markkinoilta SEPA-siirtymän myötä.

Luottokortteja ovat mm. VISA, MasterCard, American Express (AMEX), Diners Club ja JCB. Suomessa myönnetään VISA, MasterCard, American Express ja Diners Club kortteja. VISA ja MasterCard -kortteja myöntävät pankit sekä muutamat muut yritykset, esimerkiksi kaupat. American Express ja Diners Club kortteja myöntävät Suomessa vain kyseiset korttiyhtiöt.

Visa Electron ja MasterCard Maestro ovat online-kortteja. Ne toimivat kuten pankkikortit, mutta ne edellyttävät aina reaaliaikaista katevarausta. Tällä menettelyllä pankki haluaa minimoida tilinylityksen riskin. Pankit myöntävät näitä kortteja erityisesti nuorille asiakkaille.

Debit-kortit toimivat kuten vanha kansalliset pankkikortit, eli ostokset veloitetaan suoraan korttiin liitetyltä tililtä. Muutamat pankit myöntävät myös Debit-kortteja, jotka toimivat kuten online-kortit, eli ne edellyttävät pääsääntöisesti reaaliaikaista katevarausta.

Yhdistelmäkorteissa on useampi maksutapa - useimmiten Credit ja Debit eli tällöin käyttäjä voi valita veloitetaanko ostos luottokorttiostona vai pankkikorttiostona. VISA ja MasterCard tarjoavat molemmat Credit/Debit-yhdistelmäkorttia. Jos kauppa ei tunnista Debit-maksutapaa, toimii yhdistelmäkortti kuten normaali luottokortti.

Ostaessasi tavaraa kannattaa usein käyttää luottokorttia, koska jos kortti varastetaan sinulla on aina mahdollisuus ottaa yhteys luottoyhtiöön etkä joudu maksamaan varkaan tekemiä ostoksia ja nostoja; jos taas varas pääsee käsiksi pankkitiliisi niin asia on paljon hankalampi. Luottoyhtiö on puolellasi jos kauppa laskuttaa tavaran hintaa korkeamman summan, jos maksat jostain mitä et saa tai jos kortti tietämättäsi kopioidaan.

Monesti luottokortti tarjoaa erilaisia lisäetuja matkailijalle kuten vakuutuksia ja lentopisteitä – kysy luottoyhtiölltäsi.

Korttien hyväksyntä
Korttien hyväksyntä vaihtelee maiden välillä - länsimaissa niitä voi käyttää lähes kaikkialla ja eräissä kehitysmaissa niitä ei voi juuri lainkaan käyttää. Hyväksytyimmät luottokortit maailmalla ovat VISA ja MasterCard, seuraavana tulee American Express ja Diners Club.

Visa Electron ja MasterCard Maestro -kortit kelpaavat hyvin maksuvälineinä useimmissa länsimaissa, mutta reaaliaikaisen katevarauksen vuoksi niitä ei voi käyttää paikoissa, joissa ei ole siihen soveltuvia tietoliikenneyhteyksiä (esim. junissa ja lentokoneissa).

SEPA-siirtymän myötä Debit-kortit ovat korvaamassa Suomessa kansalliset pankkikortit. Debit-kortit toimivat pääsääntöisesti kaikissa SEPA-valtioissa. Jos matkustat SEPA-alueen ulkopuolelle, kannattaa selvittää Debit-kortin toimivuus matkakohteessasi. Esimerkiksi Yhdysvalloissa eurooppalaiset Debit-kortit eivät pääsääntöisesti toimi. Huomaa kuitenkin, että Credit/Debit-yhdistelmäkorteissa Credit- eli luottokorttipuoli toimii silti useimmiten SEPA-maiden ulkopuolellakin.

Poistumassa olevat suomalaiset siruttomat pankkikortit eivät pääsääntöisesti toimi ulkomailla.

Pankki- ja luottokorttien käyttö pankkiautomaateissa
Kuten yllä, yleisimmät pankkiautomaateissa toimivat luottokortit ovat VISA ja MasterCard. Joissakin kehitysmaissa pankkiautomaatteja ei ole lainkaan, tai sitten ne toimivat vain maan omilla korteilla; kuten esimerkiksi Myanmarissa, joissakin Afrikan maissa ja joissakin määrin Japanissa. Japanissa ulkomaisia kortteja voi käyttää ainoastaan Citibankin pankkiautomaateissa.

Jos nostat ulkomailla käteistä rahaa luottokortilla pankkiautomaatista päälle joudut usein maksamaan erilaisia lisämaksuja. Tarkista luottokorttisi ehdoista käteisnoston lisämaksut.

Visa Electron- ja MasterCard Maestro -korteilla voi myös nostaa rahaa pankkiautomaatista suoraan tilitä. Se on usein myös edullisempaa kuin luottokortilla nostaminen. Euroopassa myös Debit-korteilla on mahdollista tehdä käteisnostoja SEPA-alueella.

Muista

 * On hyvä idea käyttää monen eri pankin ja luottoyhtiön kortteja varmuuden vuoksi jos yksi niistä joutuu varkaiden käsiin tai ei toimi jossain pankkiautomaateissa. Kadulla sen sijaan kannattaa kantaa mukanaansa ainoastaan yhden kortin - pidä toiset kortit hotellin kassakaapissa sen varalle että lompakkosi katoaa tai joudut ryöstetyksi.


 * Tarkista etukäteen että korttisi toimivat ulkomailla. Jotkut pankit ja luottoyhtiöt sulkevat kortin jos he huomaavat että niitä käytetään ulkomailla.


 * Varmista että muistat jokaisen kortin PIN-koodin.


 * Varmista, että kortillasi on käyttövaraa ennen matkalle lähtöä. Luottokortista ei ole hyötyä matkalla, jos olet käyttänyt luottorajan täyteen jo ennen lähtöä.


 * Varo korttitietojen kopiointia! Älä anna kenenkään viedä korttiasi pois näkyvistä, esimerkiksi ravintolan takahuoneeseen. Älä myöskään käytä maksupäätettä tai pankkiautomaattia joka on avattu tai muuten epäilyttävän näköinen. Rikolliset voivat korttisi kloonattuaan nostaa tilisi tyhjäksi!


 * Useimmissa maissa et ole korvausvelvollinen sen jälkeen kun olet ilmoittanut että kortti on kadonnut tai varastettu.


 * Hätätilanteissa rahaa voi nostaa pankki- tai luottokortin avulla Western Unionin kautta. Siitä peritään lisämaksuja.

Lisämaksuista

 * Jos oleskelet yhdessä maassa pidemmän aikaa voit säästää siirtomaksuja avaamalla paikallinen pankkitili ja hankkimalla paikallinen pankkikortti. Tähän tarvitaan tavallisesti paikallinen postiosoite ja oleskelulupa.


 * Jos kohdemaassa on käytössä joku muu raha kuin euro, vaihtokurssi voi olla joko ostotapahtuman päivämäärän tai laskutuspäivän kurssi. Tämä kannattaa muistaa jos kohdemaan kurssi vaihtelee.


 * Maksaessasi VISAlla tai MasterCardilla joissakin kaupoissa hinta muutetaan euroiksi jolloin päälle tulee vaihtomaksu joka voi olla jopa 7%. Katso kuittia ja valita myyjälle heti jos huomaat jotain sellaista. Jos myyjä kieltäytyy, ja väittää että vaihto tapahtuu automaattisesti, ota yhteys luottoyhtiöön.

Matkashekit
Matkashekki on lahjakortin kaltainen paperi jonka voit ostaa vaihtokonttorissa tai pankissa ja lunastaa käteiseksi kohdemaan vaihtokonttorissa tai pankissa. Katso ostohetkellä että saat oikean valuutan matkashekkejä. Matkashekit allekirjoitetaan sekä osto- että lunastushetkellä.

Jos matkashekki katoaa tai varastetaan niitä voi kuollettaa pankki- tai luottokortin lailla. Ilmoituksen jälkeen sinulle annetaan uudet shekit - kysy tarkempia tietoja oston yhteydessä. Pidä shekkien sarjanumerot tallessa vielä käytön jälkeenkin. Uusien shekkien saaminen voi olla hankalaa jos olet epävarma siitä mitkä shekit olet itse lunastanut ja mitkä ovat varkaiden hallussa.

Joissakin hotelleissa ja suurissa kaupoissakin matkashekeilla voi maksaa suoraan. Tämä on kuitenkin varsin harvinaista.

Jos ostat matkashekkejä ulkomailla tarkista vaihtokursseja erityisen tarkasti.

Jos sinulla pankki- tai luottokortteja ja matkustat länsimaissa niitä kannattaa käyttää matkashekkien sijaan. Jos sen sijaan matkustat kehitysmaissa jossa kortteja ei voi käyttää matkashekit ovat hyvä vaihtoehto käteiselle.

Käteinen raha


Käteinen on yleisin maksuväline ja se käy käytännössä kaikkialla.

Joissakin maissa voi käyttää euroja, US-dollareita, tai muuta suurta valuuttaa mutta vaihtokurssit eivät aina ole parhaimmat mahdolliset. Raja-alueilla ja paikoissa jossa käy paljon matkailijoita voi usein käyttää naapurimaan valuuttaa (esim. tanskalaiset ostosmatkailijat maksavat omilla kruunuillaan Flensburgissa, jne.)

Nyrkkisääntönä toisen maan valuutalla maksaminen on: käytä hyväkuntosia, viimeisintä sarjaa olevia seteleitä. Jos maksat tai yrität vaihtaa kuluneita/vanhoja seteliä kauppa tai pankki voi kieltäytyä ottamasta niitä vastaan.

Suurimmat riskit käteisen kanssa ovat että jos ne viedään et saa niitä mitenkään takaisin ja että jonkun huomatessa että sinulla on paljon käteistä saatat joutua ryöstön uhriksi. Matkavakuutus korvaa joissakin tapauksissa varastettuja käteisvaroja mutta ei aina.

Tutustu paikallisten seteleiden ulkonäköön ennen matkaa. Pankit ja viralliset rahanvaihtokonttorit ovat useimmiten rehellisiä mutta katukauppias tai taksikuski saattaa helposti ujuttaa "turistille" väärän setelin. Ole erityisen varovainen suurten setelien kanssa.

Rahan vaihto
Rahanvaihtokonttorit toimivat sillä periaatteella että vierasta valuuttaa myydään yhdellä hinnalla ja ostetaan toisella. Tarkista virallinen vaihtokurssi ennen matkaa. Kurssi on usein parempi siellä missä vaihtokonttorit joutuvat kilpailemaan asiakkaista. Joissakin tapauksissa kannattaa vaihtaa rahaa ennen matkaa, toisissa vasta määränpäässä. Lentokentillä ja hotelleissa on usein huonommat vaihtokurssit. Kehitysmaissa rahat kannattaa mahdollisuuksien mukaan nostaa pankkiautomaatista joissa kurssi on parempi.

Väärennettyjä rahoja on liikkeellä kaikkialla, siksi sinun kannattaa tutustua kohdemaan valuuttaan ennen matkaa. Lähes kaikkien maailman seteleissä on käytössä vesileimat, hologramit, näkymättömät langat jne. Jos epäilet saamasi setelin aitoutta, älä ota sitä vastaan vaan pyydä heti toinen seteli, myöhemmin on myöhäistä valittaa kenellekään. Jos laitat väärän setelin kiertoon syyllistyt itsekin rikokseen ja voit pahimmassa tapauksessa joutua poliisin kuulusteltavaksi.

Vaihtokelpoinen valuutta
Jotkut valuutat on helposti vaihdettavissa, toiset ovat arvottomia maan ulkopuolella. Eräillä mailla, kuten Kuuballa on kaksi valuuttaa; turistille tarkoitettua valuttaa voi vaihtaa maan ulkopuolella, paikallisille tarkoitettua ei. Eräät maat kuten Tunisia ja Intia kieltävät valuutan vieminen maasta/maahantuomisen.

Vaihokelpoisuus on laillinen termi eikä todellisuus aina vastaa lakia: Intian rupiaa voi käytännössä vaihtaa maan ulkopuolella kun taas Swazimaan lilangenia ei juurikaan maan ulkopuolella voi vaihtaa.

Joissakin maissa valtion omistamat kaupat vaativat matkailijoilta "vaihtosertifikaatin" jolla he varmistavat että raha on vaihdettu virallisessa paikassa virallisella kurssilla. Näissä maissa paperi vaaditaan myös kun aikoo vaihtaa takaisin ylimääräiset rahat.

Jos matkustat maahan jonka valuuttaa on vaikeaa tai mahdotonta vaihtaa sen ulkopuolella, loput rahat kannattaa vaihtaa maassa euroiksi tai Yhdysvaltain dollareiksi maasta lähtiessä.

Kova valuuta
Köyhissä maissa jossa on korkea inflaatio, ja vaihtokelvoton valuutta, matkaiijan kannattaa käyttää jotain maailmanvaluuttaa. Valuuttojen "kultakantana" toimii US-dollari. Monessa Karibian ja Kaakkois-Aasian maissa US-dollari on joko de facto – tai jopa virallinen – valuutta. Euro on myös yleinen valuutta maailmalla, varsinkin suosituissa matkakohteissa, ja paikallisia stabiileja valuuttoja hyväksytään usein naapurimaissakin kuten Thaimaan baht Laosissa ja Kambodjassa sekä Australian ja Uuden Seelannin dollarit Oseaniassa.

Jos maksat kovassa valuutassa voit saada tuotteista jopa paremman hinnan. Tällaisissa tapauksissa kannattaa käyttää niin pieniä seteleitä kun on mahdollista.

Pidä kovasta valuutasta koostuvan setelivaran hädän varalle ja laita se johonkin turvalliseen paikaan.

Rahanvaihto mustassa pörssissä
Maissa jossa virallinen kurssi on lukittu lailla aivan järjettömälle tasolle rahaa voi useimmiten vaihtaa kadulla pimeästi. Vuonna 2007 esimerkiksi Zimbabwen dollarin virallinen kurssi oli 250 dollaria, yhtä US-dollaria kohti, kun kadulla jenkkidollarilla sai 600 000 Z$!

Jos päätät vaihtaa rahaa kadulla, muista ettei se ole aivan riskitöntä. Tällaisissa maissa mustassa pörssissä vaihtaminen on laitonta ja sekä sinä että vaihtaja voi joutua tekemisiin poliisin kanssa. Sen lisäksi voit saada vanhoja tai värennettyjä seteleitä tai vähemmän seteleitä kuin luulet. Tarkasta ja laske setelit itse ennen kuin annat rahasi vaihtajalle.

Kolikot
Kolikoita ei voi vaihtaa sen jälkeen kuin olet lähtenyt maasta. Vaihda ne maassa, heitä ne hyväntekeväisyysjärjestön keräyslippaaseen tai pidä ne matkamuistona. Maksa myös kolikoilla, ettei niitä keräänny turhaan paljon.

Rahojen kuljettaminen rajojen yli
Jos kuljetat laajoja rahasummia rajojen yli, viranomaiset kiinnostuvat. Tavallisesti yli 10000 euron/dollarin (riippuu maasta) käteisvaroja joutuu merkitsemään tullinselvityslomakkeeseen. Huomaa, että matkashekitkin lasketaan käteisvaroiksi. Taas kerran, tarkista etukäteen viranomaisten kanssa jos aiot tuoda tai viedä isompia määriä rahaa maiden rajojen yli.

Monessa valtioissa enimmäisrajat rahan tuomiseen/viemiseen on yllättävän matalia. Näiden maiden tapauksissa on kuitenkin tavanomaista ettei kyseistä valuuttaa käytännössä voi vaihtaa maan ulkopuolella.

Jos rahat loppuu
American Express - luottokortin haltijat voivat hätätapauksessa nostaa rahaa matkashekkien muodossa yhtiön valtuuttamissa pankeissa tai matkatoimistoissa.

Kaveri voi lähettää sinulle rahaa:
 * Western Unionin kaltaisten palvelujen kautta.
 * Tallettamalla tilillesi rahaa jonka sitten nostat pankkiautomaatista.
 * Kuriiripalvelun kautta – tosin jotkut yhtiöt kieltäytyvät kuljettamasta käteistä rahaa.

Äärimmäisessä ääritapauksessa voit yrittää myydä kamerasi tai rannekellosi.

Money Moyens de paiement 旅のお金